25 цитата за Индия, които обясняват защо всички я обичат - статия за Индия - Насам Натам
Индийците са италианците на Азия и обратното. Всеки мъж и в двете страни става певец, когато е щастлив, а всяка жена става танцьорка, докато отива до магазина зад ъгъла. За тях храната е музиката в телата им и музиката е храна за сърцата им. Аморе и пяр правят всеки мъж поет и всяка жена принцеса, ако само за секунда очите им се срещнат. - Грегъри Дейвид Робъртс
В Индия дори и най-обикновеното запитване има навика да завършва по този начин. Може да има два отговора, може да са пет, дузина или сто – единственото сигурно нещо е, че всички ще са различни. - Ерик Нюбай
Калкута е единственият град, който знам, където човек активно е окуражаван да спира случайни минувачи за бърз разговор. - Тахир Шах
Времето, прекарано в Индия, има невероятен ефект върху човек. То действа като бариера, която прави останалия свят да изглежда нереален. - Тахир Шах
Къде отива човек в изключителен град като Калкута, за да намери информация? Спомних си златното индийско правило: прави точно обратното на това, което би било нормално навсякъде другаде. - Тахир Шах
По някакъв особен начин, наистина, правилата започваха да ми изглеждат логични. Тогава разбрах, че съм бил в Индия достатъчно дълго. - Тахир Шах
Ако ме попитат под кое небе човешкият ум е развил най-пълно най-ценните си дарби, най-дълбоко е размишлявал върху най-великите проблеми в живота и е открил решения, ще посоча Индия. - Макс Мюлер
[Индия е] единствената земя, която хората желаят да видят – и след като вече са я видели дори и за секунда, не биха отделили тази секунда за всички други зрелища на земята, събрани заедно. - Марк Твен
Индия има два милиона божества и ги почита всичките. По отношение на религията, всички други страни са просяци, а Индия е единственият милионер. - Марк Твен
В Индия открих раса от смъртни, живеещи на Земята, но без да са залепени за нея; населяващи градове, но без да са привързани към тях; притежаващи всичко, но без да бъдат притежавани от нищо. - Аполоний Тиански
Дължим много на индийците, които са ни научили да броим - без това нямаше да бъде направено нито едно значимо научно откритие. - Алберт Айнщайн
Ако има едно място на тази земя, където всички мечти на хората са открили своя дом от най-ранните дни, в които човек е започнал да мечтае за съществуване, това е Индия. - Ромен Ролан
В Индия те учат, че има определени качества, които те правят божествено човешко същество. - Дийпак Чопра
Железопътната система в Индия е хаотична и забавна – тя е най-добрият начин да разгледате пейзажите. Да си вътре с всички семейства и в същото време да си черната овца е цветно преживяване, което никога няма да забравиш. - Натали Дормър
За мен Индия винаги е представлявала „всичко“ и „всички“. Всичко е тук. Можеш да стоиш тук за вечни времена и никога няма да се почувстваш сякаш пропускаш нещо в живота. - Крис Мартин
В Индия всичко се рециклира, дори и мечтите. - Шаши Тарур
Индия е място, където цветовете са два пъти по-ярки. Розово, което изгаря очите ти, синьо, в което можеш да се удавиш. - Киран Милуд Харгрейв
Можеш да извадиш индиеца от семейството, но не можеш да извадиш семейството от индиеца. - Амит Калантри
Индия ще ни научи на толерантността и нежноста на зрелия ум, разбиращия дух и обединяващата, омиротворяваща любов към всички човешки същества. - Уил Дюрант
Гравитацията е била позната на индусите (индийците) преди рождението на Нютън. Кръвообращението е било открито от тях векове преди да се чуе за Харви. – П. Джонстън
В други страни може да отивам като турист, но в Индия идвам като поклонник. - Мартин Лутер Кинг - младши
Харесвам вечерите в Индия, онзи магически момент, когато слънцето балансира на ръба на света, настъпва тишина и десетки хиляди държавни служители се отправят към домовете си на река от велосипеди, размишлявайки угрижено за бог Кришна и стандарта на живот. - Джеймс Камерън
Повече мечти са реализирани и угасени в Мумбай, отколкото на което и да е друго място в Индия. - Грегъри Дейвид Робъртс
Но нищо в Индия не е определимо – самото задаване на въпрос го кара да изчезне или да се размие в нещо друго. - Е.М. Фостър
Отидох в Индия и бях запленена от нея. Там го има това усещане, че нещата са на първо място святи, а на второ – полезни. - Мери Оливър
Забелязах, че хората в Индия са щастливи. Когато се прибрах у дома, хората имаха всичко в материално отношение и бяха заобиколени от изобилие, но не бяха щастливи. - Голди Хоун
Ако си се заредил с вдъхновение за индийски пътешествия, можеш да обиколиш някои от най-емблематичните места в Индия, като разгледаш актуалните ни оферти за пътуване там!
Екскурзия - Виетнам
Дата: 29 май 2020 г.
4.5/5, 31525 гласа
Етикети: любопитно | цитати | мисли за пътуване | Хотели в Агра
Забележителности около Агра
Тадж Махал: кой видял за три часа, видял! 4 км
Тадж Махал - най-великият паметник на любовта в света 4 км
Запиши се на екзотична екскурзия с намаление до 400 лв. до 1 септември 4 км
Бхангарх: За почитателите на призраци 169 км
Върховни кулинарни наслади от Индия 169 км
Хотели Самоде - провинциален дворец, градска резиденция 217 км
6 причини да си в Индия за фестивала на цветовете Холи 178 км
Клаксони, принцове и множество емоции – това е Индия 179 км
Ню Делхи - Дворецът на колела и върховните кулинарни наслади 180 км
7 чудесни причини да посетите Индия 180 км
Индия ще дава безплатни SIM карти на туристите 177 км
Дворецът на ветровете в Джайпур - мястото на царските любовници 217 км
Храмовете на Каджурахо - еротични картини сред пустошта 323 км
Почивки - АграПочивки - ИндияЕкскурзии - АграЕкскурзии - ИндияЛято 2020 - АграВеликден - АграМайски празници - АграРанни записвания - Агра6 септември - Агра22 септември - Агра